CELEX: C2006/143/29
Language: sl
Date: 2006-06-17 00:00:00
Title: Zadeva C-502/04: Sodba Sodišča (drugi senat) z dne  16. februarja 2006  (predlog za sprejetje predhodne odločbe Bundesverwaltungsgericht) — Ergün Torun proti Stadt Augsburg (Pridružitveni sporazum med EGS in Turčijo — Prosto gibanje delavcev — Člen 7, drugi pododstavek, Sklepa Pridružitvenega sveta št. 1/80 — Polnoletni otrok turškega delavca, ki je zaključil poklicno usposabljanje v državi članici gostiteljici — Kazenska obsodba — Učinek na pravico do prebivanja)

17.6.2006   
            
            
               SL
            
            
               Uradni list Evropske unije
            
            
               C 143/16
            
         Sodba Sodišča (drugi senat) z dne 16. februarja 2006 (predlog za sprejetje predhodne odločbe Bundesverwaltungsgericht) — Ergün Torun proti Stadt Augsburg
   (Zadeva C-502/04) (1)
   
   (Pridružitveni sporazum med EGS in Turčijo - Prosto gibanje delavcev - Člen 7, drugi pododstavek, Sklepa Pridružitvenega sveta št. 1/80 - Polnoletni otrok turškega delavca, ki je zaključil poklicno usposabljanje v državi članici gostiteljici - Kazenska obsodba - Učinek na pravico do prebivanja)
   (2006/C 143/29)
   Jezik postopka: nemščina
   Predložitveno sodišče
   Bundesverwaltungsgericht
   Stranke v postopku v glavni stvari
   Tožeča stranka: Ergün Torun
   
      Tožena stranka: Stadt Augsburg
   Predmet
   Predlog za sprejetje predhodne odločbe — Bundesverwaltungsgericht — Razlaga členov 6, 7 in 14 Sklepa Pridružitvenega sveta 1/80 EGS/Turčija — Turški državljan, družinski član turškega delavca, vključen v zakoniti trg dela države članice, ki je bil obsojen na brezpogojno kazen odvzema prostosti za tri leta — Izguba pravice do prebivanja
   Izrek
   Polnoletni otrok turškega delavca migranta, ki je bil zakonito zaposlen v državi članici več kot tri leta, je uspešno zaključil poklicno usposabljanje v tej državi in izpolnjuje pogoje, navedene v členu 7, drugi pododstavek, Sklepa št. 1/80 z dne 19. septembra 1980 o razvoju pridružitve, ki ga je sprejel Pridružitveni svet, ustanovljen s sporazumom med Evropsko gospodarsko skupnostjo in Turčijo, izgubi pravico do prebivanja, ki je povezana s pravico sprejeti vsako ponujeno zaposlitev, ki jo navaja navedena določba, zgolj v primerih, ki jih določa člen 14(1) tega sklepa, ali če zapusti ozemlje države članice gostiteljice za daljše obdobje in brez upravičenih razlogov.
   
      (1)  UL C 31, 5.2.2005.